একদা সাহাবাদের এক দল ও উমার (রাঃ) রাসুল (সাঃ) এর গৃহে প্রবেশ করেন। রাসুল (সাঃ) এমতাবস্থায় ঘুরে বসলেন, তাতে উমার (রাঃ) তার পার্শ্বদেশ ও মাদুর বা চাটাই এর মাঝে কোন কাপড় দেখতে পাননি যার ফলে তাঁর পার্শ্বদেশে মাদুরের দাগ বসে গেছে তা দেখে উমার (রাঃ)কেঁদে ফেললেন। রাসুল (সাঃ) বললেনঃ হে উমার কেন কাদছ? তিনি উত্তরে বলেনঃ আমরা জানি আপনি রোম ও পারস্যের রাজার চেয়ে আল্লাহর নিকট অনেক সম্মানি।তারা এ ধরাতে কত প্রকার সুখ আর আনন্দ ফুর্তি করে যাচ্ছে আর আপনাকে আমরা এ অবস্থায় দেখছি! একথা শুনে রাসুল (সাঃ) বলেনঃ"হে উমার তুমি কি চাও না যে তাদের জন্য দুনিয়ায় হোক আর আমাদের জন্য হোক আখেরাত? উমার (রাঃ) বলেনঃ হা। তিনি বলেনঃ তবে এরুপই হবে। (আহমাদ)